U-I-211/93
Natisni
Opravilna št.:
U-I-211/93
Datum odločitve:
17. 2. 1994
Objavljeno:
OdlUS III, 16
ECLI:
ECLI:SI:USRS:1994:U.I.211.93
Akt:
Zakon o spremembah in dopolnitvah zakona o urejanju naselij in drugih posegov v prostor (Ur. list RS, št. 18/93) (ZUN-D)
Izrek:
Ustavno sodišče pobude ne sprejme in ne začne postopka za oceno ustavnosti izpodbijanih določb zakona.
Evidenčni stavek:
Določbe zakona o spremembah in dopolnitvah zakona o urejanju naselij in drugih posegov v prostor, s katerimi se investitorjem, ki so nezakonito posegli v prostor pred uveljavitvijo tega zakona, daje možnost legalizirati svoje dejanje in doseči odlog prisilne izvršbe, ne posegajo v pridobljene pravice navedenih investitorjev in teh investitorjev ne postavljajo v neenak položaj do investitorjev, ki nezakonito posegajo v prostor po uveljavitvi navedenega zakona oz. do investitorjev, ki so zakonito posegli v prostor. Zato izpodbijane določbe zakona niso v neskladju z ustavo.
Geslo:
Ponovno odločanje ustavnega sodišča o isti zadevi (res iudicata).
Pravna podlaga:
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 15. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janko Romih, Maribor
Datum vloge:
8. 12. 1993
Vrsta odločitve:
sklep
Vrsta rešitve:
nesprejem pobude
Dokument:
US16328
Dokument v PDF obliki:
U-I-211-93.pdf
113 KB
Prenesite datoteko
U-I-211/93-5
17/2-1994
S K L E P
Ustavno sodišče je na seji dne 17/2-1994 obravnavalo pobudo Janka Romiha iz Maribora in
s k l e n i l o :
Ustavno sodišče pobude ne sprejme in ne začne postopka za oceno ustavnosti določb zakona o spremembah in dopolnitvah zakona o urejanju naselij in drugih posegov v prostor (Uradni list RS, št. 18/93).
O b r a z l o ž i t e v
Janko Romih je vložil pobudo za oceno ustavnosti določb v izreku tega sklepa navedenega zakona, ki določa način legalizacije do sedaj nezakonitih gradenj in s tem povezane pravice in obveznosti investitorjev. Pobudnik navaja, da izpodbijani zakon zaradi povratnega učinka posega v pridobljene pravice investitorjev v nasprotju s 155. členom ustave.
Ustavno sodišče pobude ni sprejelo.
Bistvene določbe izpodbijanega zakona je ustavno sodišče že ocenilo v zadevi št. U-I-107/93, ko s sklepom z dne 9/12-1993 ni sprejelo pobud Ervina Dokiča in Sonje Pavliha, ker je med drugim ugotovilo, da niso v neskladju s 155. členom ustave. Po mnenju ustavnega sodišča investitorji, ki so na nedovoljen način posegli v prostor pred uveljavitvijo obravnavanih sprememb in dopolnitev zakona, s svojim dejanjem niso pridobili pravic, ki jih varuje pravni red.
Določbi spremenjenega 79. in 81. člena obravnavanega zakona, ki ju pobudnik posebej omenja, predpisujeta nove kazni za tiste investitorje, ki bodo storili prekršek po uveljavitvi izpodbijanega zakona o spremembah in dopolnitvah in torej nimata učinka za nazaj.
Ta sklep je ustavno sodišče sprejelo na podlagi 7. člena ustavnega zakona za izvedbo ustave in 15. člena zakona o postopku pred Ustavnim sodiščem SR Slovenije (Uradni list SRS, št. 39/74 in 28/76) v naslednji sestavi: predsednik dr. Peter Jambrek in sodniki dr. Tone Jerovšek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Lojze Ude. Sklep je sprejelo soglasno.
P r e d s e d n i k
dr. Peter Jambrek